Metro 2033

Metro 2033 – išlikimo siaubo pirmojo asmens šaudyklė, išleista 2010 m. kovo 16 d. kompanijos „THQ“, o sukurta „4A Games“. Prieinamas „PlayStation 4“, „Xbox 360“, „Xbox One“, „Microsoft Windows“, „Linux“, „macOS“ ir „Nintendo Switch“ platformose. 2014 m. išėjo „Metro 2033 Redux“ su atnaujintomis grafikomis ir techniniais pataisymais.

Žaidimo siužetas paremtas rusų rašytojo Dmitrijaus Gluchovskio romanu. Tai pirmasis „4A Games“ žaidimas; prieš tai kūrėjų komanda dirbo kitoje studijoje, kurdami „S.T.A.L.K.E.R.: Shadow of Chernobyl“. Pirmą kartą žaidimas anonsuotas dar 2006 m. kaip „Metro 2033: The Last Refuge“. 2012 m. liepos mėnesio duomenimis, parduota daugiau kaip 1,5 mln. žaidimo kopijų visame pasaulyje, nors ir kilo keblumų iš rinkodaros pusės.

2013 m. pasirodė tęsinys – „Metro: Last Light“, išleistas kompanijos „Deep Silver“, kuri išsipirko teisę platinti žaidimą iš bankrutuojančios „THQ“.

 Apžvalga 
Žaidimo valdymas pateikiamas iš pirmojo asmens perspektyvos. Siužete nusikeliama į alternatyvią branduolinio karo nualintą 2033 m. Maskvą, kur žmonės slepiasi metro požemiuose ir stengiasi išgyventi. Viskas prasidėjo 2013 m. po pasibaigusio pasaulinio karo, per kurį žuvo milijardai. Šioje ateityje už kiekvieno kampo tyko pavojus – tiek požemiuose, tiek paviršiuje siautėja šiurpūs mutantai ir priešiškos žmonių grupės, jau nekalbant apie radiacijos užterštą orą, nuo kurio apsisaugoti padeda tik ribotas dujokaukių kiekis. Iš kadaise gyvavusios Maskvos liko tik apleisti griuvėsiai, padengti stingdančiu sniegu. Pagrindinis veikėjas 24 m. Artiomas vykdo vyresniųjų nurodymus, keliaudamas iš vienos stoties į kitą ir šitaip sutinka naujų žmonių su skirtingomis gyvenimo istorijomis.

Išgyventi padeda netik kartais užnugarį saugantys bendražygiai bet ir pakankamai platus ginklų arsenalas. Visgi, kaip ir yra būdinga išlikimo siaubo žaidimams – amunicijos ir kitų reikmenų nuolatos trūks, todėl itin svarbu dairytis po savo aplinką, ieškant šovinių ar nepamiršti jų įsigyti iš požeminių prekeivių. Susiduriant su priešininkais, žaidėjas gali atakuoti tiesiogiai atviromis kortomis arba iš pasalų, pvz., mesdamas peiliukus ar naudodamas ginklų duslintuvus. Be ginklų taip pat ne ką mažiau svarbūs yra prožektoriai, kurių baterijos po kurio laiko išsenka, jei nepakeičiama naujomis. Tačiau žaidėjo gyvybė labiausiai priklauso nuo dujokaukių, siekiant išgyventi radiacijos paveiktose zonose. Vienu atveju gali tekti keisti tik oro filtrus, kitais atvejais – rasti visiškai naują dujokaukę, jeigu ji buvo pažeista susišaudymo metu. Be šių priemonių žaidėjas išgyventi gali tik labai trumpai.

Studija „4A Games“ kurdama postapokaliptinį pasaulį daug įkvėpimo sėmėsi iš „Half-Life 2“,„Metro Exodus and the developer that won’t stop fighting“ – Polygon. kadangi jų tikslas buvo kinematografiškai perteikti konkrečią istoriją, atsiribojant nuo įprastų RPG elementų, kurie aptinkami „Fallout“ ar „S.T.A.L.K.E.R“ žaidimuose. Iš dalies ir pati supanti aplinka leidžia įsijausti į pasaulį užgriuvusias problemas bei jas išgyventi. Vietoje pašalinių ekrano užsklandų ar ikonų naudojama užrašų knygelė su svarbiomis užuominomis. Iš techninės pusės, vienas reikšmingas pranašumas lyginant su „S.T.A.L.K.E.R“ žaidimų serijos „X-Ray“ varikliuku buvo nuosavo „4A Engine“ varikliuko pajėgumas pritaikyti žaidimą konsolėms.

 Įvertinimas 
Kritikų atsiliepimai apie žaidimą buvo teigiami. Remiantis „Metacritic“ paskelbta informacija, asmeniniams kompiuteriams skirta versija surinko 81 iš 100 balų, tuo tarpu Xbox 360 surinko 77 balus.„Metro 2033 Reviews“ – Metacritic. Nors kai kurios žaidimo mechanikos ir dirbtinis intelektas sulaukė pastabų, daugelis teigiamai vertino atmosferą ir istoriją.„Metro 2033 Review “ – Giant Bomb.„Metro 2033 Review for the PC, Xbox 360 from 1UP.com“ – 1Up.com. Archyvuota.„Metro 2033 Review“ – VideoGamer.com.„Metro 2033 UK Review“ – IGN. Archyvuota. Patobulinta „Redux“ versija ištaisė dalį spragų ir dėl to sulaukė kur kas geresnių nuomonių.

Per 14-uosius kasmetinius D.I.C.E. apdovanojimus buvo nominuotas už „Išskirtinį siužetą“ bei „Išskirtinius vizualinius pasiekimus“.„D.I.C.E. Awards By Video Game Details Metro 2033" – Academy of Interactive Arts & Sciences.

Per pirmąją savaitę pateko į penketuką pagal pardavimus Jungtinėje Karalystėje. 2012 m. liepos duomenimis, buvo parduota 1,5 mln. suvirš žaidimo kopijų.„Metro 2033 sales reach 1.5 million“ – Engadget. „THQ“ jis tapo gana pelningas dėl sąlyginai mažų išlaidų, nusprendus žaidimą kurti rytų Europoje.

 Šaltiniai 

Kategorija:2010 kompiuteriniai žaidimai
Kategorija:Išlikimo žanro žaidimai